|

52010PC0453

Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 28 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/002 ES/Cataluña automoción)  /* COM/2010/0453 final */

	[pic] | EURÓPSKA KOMISIA |Brusel, 2.9.2010KOM(2010) 453 v konečnom zneníNávrhROZHODNUTIE EURÓPSKEHO PARLAMENTU A RADYo mobilizácii Európskeho fondu na prispôsobenie sa globalizácii podľa bodu 28 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/002 ES/Cataluña automoción)DÔVODOVÁ SPRÁVABod 28 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[1] umožňuje mobilizáciu Európskeho fondu na prispôsobenie sa globalizácii (EGF) s ročným stropom 500 mil. EUR nad rámec príslušných okruhov finančného rámca.Pravidlá, ktoré sa uplatňujú na finančné príspevky z EGF, sú stanovené v nariadení Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[2].Španielsko predložilo 29. januára 2010 žiadosť EGF/2010/002 ES/Cataluña automoción o finančný príspevok z EGF po prepúšťaní v 23 podnikoch zaradených do divízie 29 (výroba motorových vozidiel, prívesov a návesov)[3] klasifikácie NACE Revision 2 pôsobiacich v regióne na úrovni NUTS II Cataluña (ES51) v Španielsku.Po dôkladnom preskúmaní tejto žiadosti Komisia v súlade s článkom 10 nariadenia (ES) č. 1927/2006 dospela k záveru, že podmienky pre finančný príspevok podľa tohto nariadenia sú splnené.ZHRNUTIE ŽIADOSTI A ANALÝZAKľúčové údaje: |Referenčné č. EGF | EGF/2010/002 |Členský štát | Španielsko |Článok 2 | b) |Príslušné podniky | 23 |Región na úrovni NUTS II | Cataluña (ES51) |Divízia NACE Revision 2 | 29 (výroba motorových vozidiel, prívesov a návesov) |Referenčné obdobie | od 23. 2. 2009 do 22. 11. 2009 |Dátum začatia personalizovaných služieb | 1. 12. 2009 |Dátum podania žiadosti | 29. 1. 2010 |Počet prepustených pracovníkov počas referenčného obdobia | 2 330 |Počet prepustených pracovníkov, ktorým je pomoc určená | 1 429 |Personalizované služby: rozpočet v EUR | 4 066 420 |Výdavky na vykonávanie EGF[4]: rozpočet v EUR | 168 864 |Percentuálny podiel výdavkov na vykonávanie EGF | 3,98 |Celkový rozpočet v EUR | 4 235 284 |Príspevok z fondu EGF v EUR (65 %): | 2 752 935 |1.  Žiadosť bola Komisii predložená 29. januára 2010 a do 26. apríla 2010 bola doplnená o dodatočné informácie.2.  Žiadosť spĺňa podmienky na poskytnutie prostriedkov z EGF podľa článku 2 písm. b) nariadenia (ES) č. 1927/2006 a bola predložená v lehote 10 týždňov stanovenej v článku 5 uvedeného nariadenia.Súvislosť medzi prepúšťaním a veľkými zmenami v štruktúre svetového obchodu v dôsledku globalizácie alebo celosvetovej finančnej a hospodárskej krízy3.  Na účely preukázania súvislosti medzi prepúšťaním pracovníkov a celosvetovou finančnou a hospodárskou krízou Španielsko tvrdí, že hospodárska kríza vystavila automobilový sektor na celom svete veľkému tlaku. Komisia už uznala, že vzhľadom na skutočnosť, že približne 60 – 80 % (v závislosti od členského štátu) nových automobilov v Európe sa zakupuje pomocou úverov, finančná kríza na počiatku hospodárskeho poklesu zasiahla automobilový priemysel obzvlášť výrazným spôsobom[5]. V druhom štvrťroku roku 2009 a po 12 po sebe nasledujúcich mesiacoch znižovania výroby bola výroba vozidiel v EÚ v porovnaní s predchádzajúcim rokom o 39,5 % nižšia. Hospodársky pokles výrazne postihol všetkých významných výrobcov automobilov na európskom trhu[6].4.  Celosvetová finančná a hospodárska kríza mala výrazný vplyv na dopyt po vozidlách v Španielsku a na jeho vývozných trhoch. Registrácia nových automobilov v Španielsku sa v roku 2008 v porovnaní s predchádzajúcim rokom znížila o 28 % najmä z dôvodu prísnejších úverových podmienok, veľmi nízkej dôvery zákazníkov a klesajúcej kúpnej sily spotrebiteľov. Okrem toho celosvetový charakter krízy viedol k poklesu predaja vozidiel vyrábaných v Španielsku a predávaných v zahraničí o 9,6 %. Keďže španielsky automobilový sektor vyváža 85 % svojej výroby, najmä v rámci EÚ, tento pokles vývozu a dopytu na domácom trhu mal veľký negatívny vplyv na zamestnanosť v automobilovom sektore.5.  Španielsko poskytlo informácie o tom, že počet prepustených pracovníkov v automobilovom sektore v Katalánsku počas posledných štyroch rokov, pričom každý rok sa porovnával s predchádzajúcim rokom, mal takýto vývoj:2006 | 2007 | 2008 | 2009 |- 7,59 % | - 5,49 % | 42,25 % | 157,21 % |Preukázanie počtu prepustených pracovníkov a splnenie kritérií článku 2 písm. b)6.  Španielsko predložilo túto žiadosť na základe intervenčných kritérií stanovených v článku 2 písm. b) nariadenia (ES) č. 1927/2006, v ktorom sa vyžaduje minimálne 500 prepustených pracovníkov v období 9 mesiacov v podnikoch zaradených do rovnakej divízie klasifikácie NACE Revision 2 pôsobiacich v tom istom regióne alebo v dvoch susediacich regiónoch na úrovni NUTS II v niektorom členskom štáte.7.  V žiadosti sa uvádza 2 330 prepustených pracovníkov v 23 podnikoch zaradených do rovnakej divízie klasifikácie NACE Revision 2 počas deväťmesačného referenčného obdobia od 23. februára 2009 do 22. novembra 2009. Všetky podniky sa nachádzajú v jednom regióne (ES51) na úrovni NUTS II, Cataluña. Všetky údaje o počte prepustených pracovníkov sa vypočítali podľa druhej zarážky druhého odseku článku 2 nariadenia (ES) č. 1927/2006. Z celkového počtu 2 330 pracovníkov je pomoc určená 1 429 pracovníkom.Vysvetlenie nepredvídanej povahy tohto prepúšťania8.  Španielske orgány tvrdia, že napriek tomu, že automobilový sektor prechádzal ťažkým obdobím už aj pred krízou, najmä z dôvodu premiestňovania, automobilový priemysel v Katalánsku bol schopný udržať si stabilitu až do začiatku roka 2008. Vtedy začal tento priemysel pociťovať vplyv finančnej a hospodárskej krízy s náhlym poklesom dopytu po vozidlách v Španielsku a na celom svete. Tento pokles dopytu bol pre podniky alebo vlády nepredvídateľný a jeho tempo a rýchlosť boli neočakávané.Identifikácia prepúšťajúcich podnikov a pracovníkov, ktorým je pomoc určená9.  Žiadosť sa týka prepustenia 2 330 pracovníkov v týchto 23 podnikoch:Podniky a počet prepustených pracovníkov |Ac de Mecaniques Joan, SL | 14 | Industrias del Molde y Derivados, SA | 14 |Castellón, SA | 59 | Manufactura Moderna de Metales, SA | 74 |Catalana de Material Auxiliar de la Construccion SA (CAMAC) | 15 | Nissan Motor Ibérica, SA | 901 |Construcciones Mecanicas Ceman, SA | 8 | Peguform Module Div. Iberica Front Ends, SLU | 21 |Decolletatge Farrés, SA | 10 | Poliester Nautic | 24 |Esteban Ikeda, SA | 263 | Poliester So Ma, SL | 15 |Fabricación Componen. Motocicletas, SA | 17 | Prensas y Montajes Industriales, SA | 55 |Febersa Industrial, Sa | 38 | Solfer Componenti España, SL | 17 |Federal Mogul Friction Products, SAU | 24 | Talleres Lape, SL | 10 |Flexngate España. SA | 213 | Utymat, SA | 142 |Frape Behr, SA | 234 | Y-Tec Europa, SA | 93 |Industrial Carrocera Arbuciense SA (INDCAR) | 69 |Celkový počet podnikov: 23 | Celkový počet prepustených pracovníkov: 2 330 |10.  Pomoc je určená všetkým prepusteným pracovníkom, okrem 901 bývalých pracovníkov spoločnosti Nissan (t. j. 1 429 prepusteným pracovníkom z celkového počtu 2 330). Pracovníkom spoločnosti Nissan nebude poskytnutá pomoc z EGF, pretože využívajú opatrenia svojho vlastného sociálneho plánu.11.  Rozpis pracovníkov, ktorým je pomoc určená:Kategória | Počet | Podiel v percentách |Muži | 1 060 | 74,18 |Ženy | 369 | 25,82 |Občania EÚ | 1 394 | 97,55 |Občania iných štátov | 35 | 2,45 |Veková skupina od 15 do 24 rokov | 27 | 1,89 |Veková skupina od 25 do 54 rokov | 1 050 | 73,48 |Veková skupina od 55 do 64 rokov | 351 | 24,56 |Veková skupina nad 65 rokov | 1 | 0,07 |12.  Piati z pracovníkov, ktorým je pomoc určená, sú osoby so zdravotným postihnutím.13.  Pokiaľ ide o profesijné kategórie[7], rozdelenie je takéto:Kategória | Počet | Podiel v percentách |Riadiaci pracovníci | 22 | 1,54 |Odborníci | 41 | 2,87 |Technici a pridružení odborníci | 180 | 12,60 |Úradníci | 130 | 9,10 |Servisní pracovníci | 1 | 0,07 |Remeselníci a remeselní pracovníci | 135 | 9,45 |Obsluha strojov a zariadení | 463 | 32,40 |Pomocní a nekvalifikovaní zamestnanci | 457 | 31,98 |14.  Pokiaľ ide o úroveň vzdelania[8], rozdelenie je takéto:Úroveň vzdelania | Počet | Podiel v percentách |Základné vzdelanie | 591 | 41,36 |Stredoškolské vzdelávanie | 338 | 23,65 |Postredoškolské vzdelanie iné ako univerzitné | 93 | 6,51 |Univerzitné vzdelanie | 71 | 4,97 |Pracovníci bez vzdelania alebo pracovníci, ktorí predčasne ukončili povinnú školskú dochádzku | 336 | 23,51 |15.  V súlade s článkom 7 nariadenia (ES) č. 1927/2006 Španielsko potvrdilo, že sa uplatňovala politika rovnosti mužov a žien a nediskriminácie a že sa bude ďalej uplatňovať aj počas rôznych etáp vykonávania EGF a najmä v rámci prístupu k nemu.Opis príslušného územia a jeho orgánov a zainteresovaných strán16.  Príslušné územie postihnuté prepúšťaním sa nachádza v regióne na úrovni NUTS II Katalánsko a je sústredené v metropolitnej oblasti Barcelony, t. j. v meste Barcelona a v priľahlých stredne veľkých mestách, ktoré tvoria polycentrickú metropolitnú oblasť.17.  Model podnikania v Katalánsku sa vyznačuje vysokým podielom mikropodnikov (deväť z desiatich podnikov zamestnávalo menej ako desať pracovníkov) a dopĺňajú ho podniky, ktoré zamestnávajú viac ako 250 pracovníkov a poskytujú 30 % celkovej zamestnanosti. Sektor služieb má 69 % podiel na celkovej zamestnanosti, priemysel 19 % a primárny sektor 12 %. Zamestnanosť v automobilovom sektore predstavuje 3 % zamestnanosti v priemysle v Katalánsku.18.  Medzi hlavné zainteresované strany patrí Generalitat de Cataluña-Departament de Treball (pracovné služby autonómnej vlády Katalánska) a sociálni partneri, ktorí tvoria správnu radu Servei de Ocupació de Catalunya (verejných úradov práce v Katalánsku): odborové zväzy Comisión Obrera Nacional de Cataluña a Unión General de Trabajadores, dve organizácie zamestnávateľov: Foment del Treball a PIMEC[9], a dve združenia zastupujúce radnice v regióne Katalánsko. Servei de Ocupació de Catalunya budú zodpovedné za vykonávanie opatrení, dohľad nad postupmi a kontrolu výdavkov.Očakávané účinky prepúšťania na miestnu, regionálnu a celoštátnu zamestnanosť19.  Približne 90 % prepustených pracovníkov, na ktorých sa vzťahuje táto žiadosť, pracovalo v metropolitnej oblasti Barcelony. Okrem toho predstavujú 5 % celkovej novej nezamestnanosti v priemyselnom sektore v Katalánsku. Počet prepúšťaní mimo Barcelony bol v absolútnom vyjadrení malý (137 v Santa Oliva, Tarragona a 71 v Arbuciés, Gerona). Vplyv tohto prepúšťania na miestnej úrovni je však veľký a predstavuje 40 % nezamestnanosti v Tarragone a 20 % nezamestnanosti v Gerone.20.  Vplyv hospodárskej a finančnej krízy v Katalánsku zvrátil vývoj hlavných ukazovateľov lisabonskej stratégie. Medzi druhým štvrťrokom roku 2008 a druhým štvrťrokom roku 2009 klesla miera zamestnanosti u pracovníkov vo veku od 16 do 64 rokov zo 72,1 % na 64,9 % (70,5 % u mužov a 59,1 % u žien). V tom istom období sa celková miera nezamestnanosti dvojnásobne zvýšila zo 7,6 % na 15,9 %.Koordinovaný balík personalizovaných služieb, ktorý sa má financovať, a rozpis predpokladaných nákladov naň vrátane jeho doplnenia o opatrenia financované zo štrukturálnych fondov21.  Všetky ďalej uvedené opatrenia v kombinácii vytvárajú koordinovaný balík personalizovaných služieb zameraných na opätovné začlenenie pracovníkov do trhu práce.22.  Úvodné stretnutie, poradenstvo týkajúce sa povolania a vytvorenie profilu : Prvé opatrenie poskytnuté všetkým 1 429 účastníkom zahŕňa vytvorenie profilov pracovníkov, ako aj informácie o dostupných pracovných miestach, o požiadavkách týkajúcich sa zručností a odbornej prípravy, o dostupných programoch odbornej prípravy a systémoch na podporu učňovskej prípravy, ako aj grantoch na mobilitu a stimuloch na účasť a zapojenie sa. Účasť na tomto opatrení je nevyhnutným predpokladom na prístup k akýmkoľvek ďalším personalizovaným službám. Napriek tomu sa predpokladá iba 77 % miera účasti pracovníkov, ktorým je pomoc určená, najmä vzhľadom na skutočnosť, že veľký počet týchto pracovníkov predstavujú pracovníci starších vekových kategórií.23.  Pomoc pri preradení : Toto opatrenie je kombináciou dvoch doplnkových činností. Na jednej strane zahŕňa prípravu, poskytovanie a sledovanie personalizovanej podpory, vrátane mentorovania počas tohto procesu až do opätovného návratu do zamestnania. So zreteľom na priemerný profil účastníkov (muži nad 45 rokov s nízkou kvalifikáciou) by mentorovanie mohlo pokračovať aj po návrate do zamestnania. Na druhej strane toto opatrenie zahŕňa takisto intenzívne hľadanie zamestnania, vrátane aktívneho prieskumu pracovných príležitostí na miestnej a regionálnej úrovni. Miera účasti sa odhaduje na 70 % tých účastníkov, ktorí sa zúčastnili na pohovore zameranom na vytvorenie profilu.24.  Intenzívna pomoc pri hľadaní zamestnania : Cieľom tohto opatrenia je poskytnúť všetkým pracovníkom, ktorým je pomoc určená, materiálne prostriedky a poradenstvo (individuálne alebo formou workshopov) počas činností zameraných na hľadanie práce. Pracovníci, ktorí sa zúčastnia na tomto opatrení, budú mať takisto k dispozícii „spoločenský kút“, t. j. miesto, na ktorom si môžu navzájom vymieňať skúsenosti a rady týkajúce sa hľadania práce. Má ich to motivovať, aby aktívne pokračovali v hľadaní práce.25.  Všeobecná odborná príprava a rekvalifikácia : Toto opatrenie poskytne rozličné zamerania odbornej prípravy:1) Individuálna, na mieru šitá odborná príprava zameraná na posilnenie schopností a potenciálu každého bývalého pracovníka podľa jeho situácie a výhľadov. Môže zahŕňať prípravu na úspešné zvládnutie výberového konania, ukončenie vyššej strednej školy, získanie vyokoškolského diplomu alebo ukončenie terciárneho vzdelania atď. 2) Odborná príprava v sektoroch, v ktorých existujú alebo budú existovať príležitosti alebo odborná príprava pre zamestnania súvisiace s automobilovým sektorom. 3) Odborná príprava na rozbehnutie samostatnej zárobkovej činnosti. Táto odborná príprava, ktorá je určená pracovníkom, ktorí už majú určitú predstavu o svojom podnikaní, bude zameraná na otázky, ako napríklad plánovanie, vykonávanie štúdií uskutočniteľnosti, príprava podnikateľských plánov a získavanie financií. Formy odbornej prípravy 1 a 2 budú doplnené, pokiaľ to bude možné, stážou v podniku v trvaní jeden až tri mesiace. Účastníci stáže budú dostávať mesačný príspevok vo výške približne 350 EUR.26.  Odborná príprava na získanie špecifickej odbornej kvalifikácie : Táto odborná príprava bude pripravená s cieľom uspokojiť zistené potreby miestnych podnikov, ktoré sa zaviažu, že zamestnajú minimálne 60 % pracovníkov, ktorí sa zúčastnia na tejto činnosti. Na tomto opatrení sa zúčastní približne 20 % pracovníkov, ktorým je pomoc určená.27.  Workshopy o podnikaní : Toto opatrenie pozostáva z krátkych a dynamických workshopov zameraných na presadzovanie podnikania medzi pracovníkmi, ktorí nikdy neuvažovali o tom, že by mohli pracovať aj iným spôsobom, ako v zamestnaneckom pomere. Tieto workshopy budú zahŕňať rozličné úrovne podnikateľského procesu od základných informácií alebo prvého kontaktu po komplexnejšie témy, akými sú napríklad zbieranie podnikateľských nápadov, proces ich analýzy atď.28.  Odborná príprava na pracovisku : Toto opatrenie je zamerané na najviac znevýhodnených pracovníkov, ktorým je pomoc určená, a bude kombináciou teoretickej a praktickej odbornej prípravy v trvaní troch mesiacov. Účastníkom tohto opatrenia sa bude vyplácať mesačná mzda.29.  Pomoc pri podnikaní : Toto opatrenie má pomôcť bývalým riadiacim pracovníkom, pracovníkom s vysokou kvalifikáciou alebo pracovníkom, ktorí svoju nižšiu kvalifikáciu vyvažujú dlhodobými pracovnými skúsenosťami, ktorí chcú rozbehnúť vlastný podnik ako samostatne zárobkovo činné osoby, partneri kooperatívnej spoločnosti alebo menežéri rozbiehajúceho sa podniku.Táto pomoc bude pozostávať z individuálneho poradenstva počas celého procesu rozbiehania podniku (rozvíjanie podnikateľského nápadu, analýza uskutočniteľnosti, získavanie finančných prostriedkov a vypracovanie podnikateľského plánu) a podpory pri plnení administratívnych požiadaviek na založenie podniku. Očakáva sa, že na tomto opatrení sa zúčastní približne 10 % pracovníkov.30.  Partnerská podpora : Toto opatrenie má byť doplnkom k personalizovanej podpore (poradenstvu) a bude zamerané na technickú aj emocionálnu zložku procesu rozbiehania podniku alebo hľadania zamestnania. V rámci tohto opatrenia budú mať zúčastnení pracovníci príležitosť stretnúť sa s bývalými nezamestnanými pracovníkmi, ktorí sa úspešne opätovne začlenili do trhu práce a ktorých skúsenosti by mohli slúžiť ako dobrý príklad. Stretnutia budú viesť školitelia. Približne 50 % účastníkov opatrenia vo forme pomoc pri preradení sa zúčastní aj na tomto mentorstve.31.  Stimulačný príspevok na účasť : S cieľom podporiť účasť pracovníkov na opatreniach dostanú pracovníci paušálnu sumu 600 EUR (100 EUR mesačne po dobu maximálne šesť mesiacov) podmienenú ich účasťou na opatreniach balíka EGF.32.  Stimulačné príspevky na služby zamestnanosti pre zamestnancov v procese prepúšťania (outplacement) : Paušálna suma 1 000 EUR sa vyplatí pracovníkom, ktorí sa vrátia do zamestnania a zotrvajú v ňom bez prerušenia po dobu minimálne šiestich mesiacov. Dotácia je navrhnutá tak, aby podporila opätovné začlenenie do trhu práce, a aby stimulovala pracovníkov, najmä tých starších, aby zostali na trhu práce.33.  Podnikateľské stimulačné príspevky : Všetci pracovníci, ktorí sa vrátia na trh práce ako samostatne zárobkovo činné osoby alebo podnikatelia, dostanú paušálnu sumu 1 200 EUR, pod podmienkou, že odvedú príspevky na sociálne zabezpečenie za tri mesiace alebo budú podnikať minimálne tri mesiace. Tento stimulačný príspevok bol navrhnutý s cieľom podporiť samostatne zárobkovo činných pracovníkov počas prvých mesiacov rozbiehania ich vlastných podnikov.34.  Príspevok na výdavky pri zmene bydliska : Pracovníci, ktorí zmenia bydlisko po tom, ako sa zamestnajú v mieste vzdialenom minimálne 70 km od svojho súčasného bydliska, dostanú paušálnu sumu 3 500 EUR na pokrytie potrebných výdavkov.35.  Výdavky na vykonávanie EGF, ktoré sú uvedené v žiadosti podľa článku 3 nariadenia (ES) č. 1927/2006, sa týkajú prípravných, riadiacich a kontrolných činností, ako aj informovania a propagácie.36.  Personalizované služby, ktoré predložili španielske orgány, sú aktívnymi opatreniami trhu práce v rámci oprávnených činností definovaných v článku 3 nariadenia (ES) č. 1927/2006. Španielske orgány odhadujú celkové náklady na tieto služby na 4 235 284 EUR a výdavky na vykonávanie EGF na 168 864 EUR (t. j. 3,98 % z celkovej sumy). Celková výška príspevku požadovaného z EGF je 2 752 935 EUR (65 % z celkových nákladov).Činnosti | Odhadovaný počet pracovníkov, ktorým je pomoc určená | Odhadované náklady na dotknutého pracovníka (v EUR) | Celkové náklady (EGF a spolufinan-covanie príslušným členským štátom) (v EUR) |Personalizované služby (článok 3 prvý odsek nariadenia (ES) č. 1927/2006) |Úvodné stretnutie, poradenstvo týkajúce sa povolania a vytvorenie profilu Información inicial y entrevista en profundidad | 1 072 | 60 | 64 320 |Pomoc pri preradení Tutorización para la reinserción y la activación laboral | 750 | 1 400 | 1 050 000 |Intenzívna pomoc pri hľadaní zamestnania Apoyo intensivo en la búsqueda de trabajo | 525 | 500 | 262 500 |Všeobecná odborná príprava a rekvalifikácia Formación para la recolocación | 375 | 1 664 | 624 000 |Odborná prípava na získanie špecifickej odbornej kvalifikácie Formación a medida de las necesidades de las empresas | 150 | 2 000 | 300 000 |Workshopy o podnikaní Talleres de fomento del espiritu empresarial | 225 | 250 | 56 250 |Odborná príprava na pracovisku Promoción del empleo | 113 | 3 500 | 395 500 |Pomoc pri podnikaní Tutorización para la creación de empresas | 75 | 2 000 | 150 000 |Partnerská podpora Mentoring y apoyo intergeneracional | 375 | 250 | 93 750 |Stimulačný príspevok na účasť Ayuda a la participación | 750 | 600 | 450 000 |Stimulačné príspevky na služby zamestnanosti pre zamestnancov v procese prepúšťania (outplacement) Ayudas a la recolocación | 263 | 1 000 | 263 000 |Podnikateľské stimulačné príspevky Ayudas para el autoempleo | 38 | 1 200 | 45 600 |Príspevky na stáže Beca salario | 180 | 700 | 126 000 |Príspevok na výdavky pri zmene bydliska Ayudas a la mobilidad geográfica. | 53 | 3 500 | 185 500 |Medzisúčet – personalizované služby | 4 066 420 |Výdavky na vykonávanie fondu EGF (článok 3 tretí odsek nariadenia (ES) č. 1927/2006) |Prípravné činnosti | 17 864 |Riadiace činnosti | 103 000 |Informovanie a propagácia | 18 000 |Kontrolné činnosti | 30 000 |Medzisúčet výdavkov na vykonávanie EGF | 168 864 |Odhadované náklady spolu | 4 235 284 |Príspevok z EGF (65 % celkových nákladov) | 2 752 935 |37.  Španielsko potvrdzuje, že opísané opatrenia dopĺňajú činnosti financované zo štrukturálnych fondov. Španielsko takisto zabezpečí jasný audit trail o činnostiach financovaných z EGF, aby sa na tieto činnosti nepožadovali ani nepoužívali žiadne iné finančné prostriedky EÚ.38.  K hlavným cieľom operačných programov ESF 2007 – 2013 pre Katalánsko patrí podpora podnikania, podpora celoživotného vzdelávania pracovníkov a zníženie rizika predčasného ukončenia povinnej školskej dochádzky, so zameraním najmä na najzraniteľnejšie osoby alebo osoby, ktorým hrozí vylúčenie zo spoločnosti, najmä na mladých pracovníkov alebo pracovníkov nad 45 rokov, ženy a osoby so zdravotným postihnutím. Napriek tomu, že určité opatrenia v rámci EGF, najmä opatrenia týkajúce sa podpory podnikania, sa môžu javiť ako opatrenia podobné opatreniam v rámci ESF, je medzi nimi rozdiel: opatrenia v rámci EGF majú jedinečný a osobitný charakter (sú určené sektoru a konkrétnej populácii) a sú šité na mieru a majú intenzívnu formu. Priebežným monitorovaním činností v rámci ESF a EGF, ktoré sledujú podobné ciele, a príslušných pracovníkov sa predíde akémukoľvek prekrývaniu opatrení v rámci ESF a EGF.Dátum (dátumy), odkedy sa začali alebo sa plánujú začať personalizované služby pre príslušných pracovníkov39.  Personalizované služby zahrnuté do koordinovaného balíka navrhnutého na spolufinancovanie z EFG začalo Španielsko príslušným pracovníkom poskytovať 1. decembra 2009. Tento dátum preto predstavuje začiatok obdobia oprávnenosti na akúkoľvek pomoc, ktorú možno poskytnúť z EGF.Postupy konzultácií so sociálnymi partnermi40.  Počas prípravy koordinovaného balíka opatrení prebehli konzultácie so sociálnymi partnermi. O navrhovanej žiadosti sa diskutovalo 17. decembra 2009 na jednom z pravidelných zasadnutí správnej rady Servei de Ocupació de Catalunya. Táto správna rada pozostáva z odborových zväzov Comisión Obrera Nacional de Cataluña a Unión General de Trabajadores, z dvoch organizácií zamestnávateľov: Foment del Treball a PIMEC[10], z dvoch združení zastupujúcich radnice v regióne Katalánsko a z ďalších zainteresovaných strán.41.  Španielske orgány potvrdili, že boli splnené požiadavky stanovené vo vnútroštátnych právnych predpisoch a v právnych predpisoch Spoločenstva v oblasti hromadného prepúšťania.Informácie o činnostiach, ktoré sú povinné podľa vnútroštátneho práva alebo kolektívnych zmlúv42.  Pokiaľ ide o kritériá uvedené v článku 6 nariadenia (ES) č. 1927/2006, španielske orgány vo svojej žiadosti:43.  Potvrdili, že finančný príspevok z EGF nenahrádza opatrenia, za ktoré sú zodpovedné spoločnosti na základe vnútroštátnych právnych predpisov alebo kolektívnych zmlúv.44.  Preukázali, že opatrenia poskytujú podporu jednotlivým pracovníkom a nemajú sa použiť na reštrukturalizáciu spoločností alebo sektorov.45.  Potvrdili, že na oprávnené činnosti uvedené v bodoch 20 až 22 sa neposkytuje pomoc z iných finančných nástrojov Spoločenstva.Systémy riadenia a kontroly46.  Španielsko oznámilo Komisii, že finančné príspevky budú riadiť a kontrolovať tie isté orgány, ktoré riadia a kontrolujú ESF. Sprostredkovateľským orgánom riadiaceho orgánu bude Servei d'Ocupació de Catalunya.Financovanie47.  Na základe žiadosti predloženej Španielskom navrhovaná výška príspevku z EGF na koordinovaný balík personalizovaných služieb predstavuje 2 752 935 EUR, čo zodpovedá 65 % celkových nákladov. Výška prostriedkov, ktoré Komisia v rámci fondu navrhuje vyčleniť, vychádza z informácií poskytnutých Španielskom.48.  Vzhľadom na maximálnu sumu finančného príspevku z EGF podľa článku 10 ods. 1 nariadenia (ES) č. 1927/2006, ako aj vzhľadom na rozsah prerozdelenia rozpočtových prostriedkov, Komisia navrhuje uvoľniť z EGF uvedenú celkovú sumu, ktorá sa vyčlení v rámci okruhu 1a finančného rámca.49.  Pri tejto navrhnutej sume finančného príspevku zostane k dispozícii viac ako 25 % maximálnej ročnej sumy vyčlenenej na EGF na pokrytie potrieb počas posledných štyroch mesiacov roka v súlade s ustanoveniami článku 12 ods. 6 nariadenia (ES) č. 1927/2006.50.  Komisia predložením tohto návrhu na uvoľnenie prostriedkov z EGF začína zjednodušený postup trialógu v súlade s bodom 28 medziinštitucionálnej dohody zo 17. mája 2006, aby sa v rámci oboch zložiek rozpočtového orgánu dosiahla dohoda o potrebe čerpania prostriedkov z EGF a o požadovanej sume. Komisia vyzýva tú z dvoch zložiek rozpočtového orgánu, ktorá na príslušnej politickej úrovni dosiahne dohodu o predbežnom návrhu na mobilizáciu ako prvá, aby o svojom úmysle informovala druhú zložku rozpočtového orgánu a Komisiu. V prípade nesúhlasu jednej z dvoch zložiek rozpočtového orgánu sa zvolá oficiálne zasadnutie trialógu.51.  Komisia samostatne predkladá žiadosť o prevod s cieľom zahrnúť do rozpočtu na rok 2010 osobitné viazané a platobné rozpočtové prostriedky v súlade s bodom 28 medziinštitucionálnej dohody zo 17. mája 2006.Zdroj platobných rozpočtových prostriedkov52.  Na základe súčasného stavu vykonávania sa dá predpokladať, že v tomto roku sa v plnej miere nevyčerpajú platobné rozpočtové prostriedky vyčlenené na rok 2010 v rámci rozpočtového riadku 01.0404 „Rámcový program pre konkurencieschopnosť a inovácie — Program pre podnikanie a inovácie“.53.  Tento riadok zahŕňa výdavky spojené s vykonávaním finančného nástroja tohto programu, ktorého hlavným cieľom je uľahčiť prístup MSP k financovaniu. Medzi prevodmi na zverenské účty spravované Európskym investičným fondom a úhradou prostriedkov prijímateľom existuje určitý časový odstup. Finančná kríza má významný vplyv na odhad úhrad v roku 2010. Preto v snahe vyhnúť sa nadmerným zostatkom na zverenských účtoch došlo k preskúmaniu metódy výpočtu platobných rozpočtových prostriedkov tak, aby sa zohľadnili očakávané úhrady. Sumu 2 752 935 EUR je preto možné uvoľniť na prevod.NávrhROZHODNUTIE EURÓPSKEHO PARLAMENTU A RADYo mobilizácii Európskeho fondu na prispôsobenie sa globalizácii podľa bodu 28 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/002 ES/Cataluña automoción)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[11], a najmä na jej bod 28,so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[12], a najmä na jeho článok 12 ods. 3,so zreteľom na návrh Európskej komisie[13],keďže:(1) Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých zmien v štruktúre svetového obchodu spôsobených globalizáciou a pomôcť im pri ich opätovnom začleňovaní do trhu práce.(2) Rozsah pôsobnosti EGF bol rozšírený v prípade žiadostí predložených od 1. mája 2009, aby bola zahrnutá podpora pracovníkov prepustených v priamom dôsledku celosvetovej finančnej a hospodárskej krízy.(3) Medziinštitucionálna dohoda zo 17. mája 2006 umožňuje mobilizáciu EGF s ročným stropom vo výške 500 miliónov EUR.(4) Španielsko podalo 29. januára 2010 žiadosť o uvoľnenie prostriedkov z EGF v súvislosti s prepúšťaním v 23 podnikoch pôsobiacich v sektore divízie 29 (výroba motorových vozidiel, prívesov a návesov) klasifikácie NACE Revision 2 v jednom regióne na úrovni NUTS II, Cataluña (ES51) a do 26. apríla 2010 ju doplnilo o ďalšie informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Preto Komisia navrhuje uvoľniť sumu 2 752 935 EUR.(5) EGF by sa mal preto mobilizovať s cieľom poskytnúť finančný príspevok v súvislosti so žiadosťou Španielska,ROZHODLI TAKTO:Článok 1V rámci všeobecného rozpočtu Európskej únie na rozpočtový rok 2010 sa mobilizuje Európsky fond na prispôsobenie sa globalizácii (EGF) s cieľom poskytnúť sumu 2 752 935 EUR vo forme viazaných a platobných rozpočtových prostriedkov.Článok 2Toto rozhodnutie sa uverejní v Úradom vestníku Európskej únie .V Bruseli/ŠtrasburguZa Európsky parlament Za Radupredseda predseda [1] Ú. v. EÚ C 139, 14.6.2006, s. 1.[2] Ú. v. EÚ L 406, 30.12.2006, s. 1.[3] Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky, (Ú. v. EÚ L 393, 30.12.2006, s. 1).[4] V súlade s článkom 3 ods. 3 nariadenia (ES) č. 1927/2006.[5] „Reakcia na krízu v európskom automobilovom priemysle“, KOM(2009) 104.[6] GR pre podnikanie a priemysel: „Impact of the economic crisis on key sectors of the EU - The case of the manufacturing and construction industries“ („Vplyv hospodárskej krízy na kľúčové odvetvia EÚ – odvetvie výroby a stavebníctva“), aktualizované v júni 2009.(http://ec.europa.eu/enterprise/newsroom/cf/itemshortdetail.cfm?item_id=3437)[7] Kategórie na základe jednomiestnej Medzinárodnej štandardnej klasifikácie zamestnaní (ISCO-88).[8] Kategórie na základe Medzinárodnej štandardnej klasifikácie vzdelania (ISCED-97).[9] Micro, petita i mitjana empresa de Catalunya (PIMEC).[10] Micro, petita i mitjana empresa de Catalunya (PIMEC).[11] Ú. v. EÚ C 139, 14.6.2006, s. 1.[12] Ú. v. EÚ L 406, 30.12.2006, s. 1.[13] Ú. v. EÚ C […], […], s. […].


               EURÓPSKA KOMISIA
            V Bruseli27. 7. 2017
            COM(2017) 387 final
            2017/0166(NLE)
            Návrh
            ROZHODNUTIE RADY
            o uzavretí Dohovoru Rady Európy o manipulácii športových súťaží, pokiaľ ide o záležitosti, ktoré nesúvisia s trestným právom hmotným a justičnou spoluprácou v trestných veciach, v mene Európskej únie

               DÔVODOVÁ SPRÁVA

               1.KONTEXT NÁVRHU

               Ovplyvňovanie výsledkov zápasov sa považuje za jednu z najväčších hrozieb pre súčasný šport. Podkopáva športové hodnoty, akými sú bezúhonnosť, čestná hra a úcta voči ostatným. Takéto ovplyvňovanie odrádza fanúšikov a prívržencov od organizovaného športu. Na ovplyvňovaní výsledkov zápasov sa navyše často podieľajú organizované zločinecké siete, ktoré pôsobia globálne. Riešenie tohto problému je teraz prioritou verejných orgánov, športového hnutia a orgánov presadzovania práva na celom svete. S cieľom reagovať na tieto výzvy Rada Európy vyzvala v lete 2012 zmluvné strany Európskeho kultúrneho dohovoru, aby začali rokovania o dohovore Rady Európy proti ovplyvňovaniu športových výsledkov. Rokovania sa začali v októbri 2012 prvou schôdzou redakčnej skupiny Rady Európy.

               Dňa 13. novembra 2012 Komisia prijala „odporúčanie na rozhodnutie Rady, ktorým sa Komisia poveruje začať rokovania v mene Únie o medzinárodnom dohovore Rady Európy o boji proti ovplyvňovaniu športových výsledkov“
                  1
               . Odporúčanie Komisie bolo 15. novembra 2012 predložené pracovnej skupine Rady pre šport. V nadväznosti na rokovania v rámci pracovnej skupiny Rady rozdelila Rada návrh rozhodnutia Rady do dvoch rozhodnutí vzhľadom na to, že doplnila hmotnoprávne základy vrátane právneho základu vyplývajúceho z časti 3 hlavy V ZFEÚ
                  2
               . Jedno rozhodnutie, ktoré sa týka záležitostí súvisiacich s uzatváraním športových stávok, Rada prijala 10. júna 2013
                  3
               . Druhé rozhodnutie, ktoré sa týka záležitostí súvisiacich so spoluprácou v trestných veciach a s policajnou spoluprácou, Rada prijala 23. septembra 2013
                  4
               .

               Dňa 9. júla 2014 zástupcovia ministrov Rady Európy prijali Dohovor o manipulácii športových súťaží
                  5
               . Dohovor bol 18. septembra 2014 predložený na podpis na konferencii ministrov Rady Európy zodpovedných za šport. V súlade s jeho článkom 32 ods. 1 sa stranou dohovoru môže stať aj Európska únia. Odvtedy dohovor podpísali viaceré strany vrátane mnohých členských štátov.

               Komisia 2. marca 2015 predložila Rade svoje návrhy rozhodnutí Rady o podpise dohovoru v mene Únie: i) návrh rozhodnutia Rady o podpise dohovoru v mene Únie, pokiaľ ide o záležitosti, ktoré sa týkajú hmotného trestného práva a justičnej spolupráce v trestných veciach [COM(2015) 86] na základe článkov 82 ods. 1 a článku 83 ods. 1 ZFEÚ, a ii) návrh rozhodnutia Rady o podpise dohovoru v mene Únie, pokiaľ ide o záležitosti, ktoré nesúvisia s trestným právom hmotným a justičnou spoluprácou v trestných veciach [COM(2015)84] na základe článkov 114 a 165 ZFEÚ. Dôvodová správa k týmto návrhom Komisie obsahovala podrobnú analýzu právomoci dohovoru. O návrhoch Komisie sa naposledy rokovalo na zasadnutí Coreperu 11. a 20. novembra 2015. Pri tejto príležitosti predsedníctvo dospelo k záveru, že nebude pokračovať v konaní, kým nezíska súhlas všetkých delegácií.

               Vzhľadom na tieto okolnosti Únia ešte dohovor nepodpísala. Komisia sa domnieva, že podpis tohto dohovoru by mal byť súčasťou úsilia Únie o zapojenie sa do boja proti ovplyvňovaniu výsledkov zápasov, a to v spojení s ostatnými nástrojmi, ako je napríklad nadchádzajúca iniciatíva Komisie týkajúca sa ovplyvňovania výsledkov zápasov spojeného so stávkovaním, oznámenie Komisie z roku 2012 o online hazardných hrách
                  6
               , práca skupiny expertov EÚ týkajúca sa problematiky ovplyvňovania výsledkov zápasov a prípravné akcie a projekty zamerané na túto problematiku
                  7
               .

               Tento návrh sa týka právneho nástroja, ktorým sa uzatvára dohoda.

               2.
                     DOHODA

               Podľa článku 1 dohovoru je jeho účelom „bojovať proti manipulácii športových súťaží s cieľom chrániť čestnosť a etiku v športe v súlade so zásadou nezávislosti športu“. V tejto súvislosti je konečným cieľom dohovoru „ochrana integrity športu a športovej etiky“. V záujme napĺňania tohto cieľa sú v dohovore stanovené viaceré opatrenia zamerané na predchádzanie manipuláciám športových súťaží a ich odhaľovanie a sankcionovanie. Vzhľadom na uvedený účel sa v dohovore taktiež podporuje medzinárodná spolupráca a zriaďuje sa monitorovací mechanizmus, ktorý má zabezpečiť dodržiavanie ustanovení dohovoru.

               Dohovor teda predstavuje mnohostranný prístup k riešeniu problematiky manipulácie športových súťaží. Vzhľadom na to majú opatrenia, ktoré sa majú prijať, rôzny charakter a týkajú sa rôznych oblastí práva, pričom vždy prevláda aspekt prevencie
                  8
               . Ďalšími dotknutými oblasťami práva sú hmotné právo trestné, justičná spolupráca v trestných veciach, ochrana údajov, ako aj regulácia športových stávok.

               Väčšina ustanovení o predchádzaní sa nachádza v kapitolách II a III dohovoru
                  9
               , pričom kapitola III obsahuje niekoľko ustanovení zameraných na uľahčenie výmeny informácií medzi všetkými zainteresovanými stranami.

               Opatrenia týkajúce sa stávkových služieb môžu mať vplyv na slobody vnútorného trhu súvisiace s právom usadiť sa a so slobodou poskytovať služby za predpokladu, že prevádzkovatelia stávkových kancelárií vykonávajú hospodársku činnosť. Pokiaľ ide o článok 3 ods. 5 písm. a), a najmä článok 11, pod vymedzenie pojmu „nezákonná športová stávka“ spadajú všetky športové stávky, ktorých druh alebo prevádzkovateľ nie je povolený podľa platných právnych predpisov zmluvnej strany, na území ktorej sa hazardný hráč nachádza. Pojem „rozhodné právo“ zahŕňa právo EÚ. Z toho vyplýva, že sa musia zohľadňovať aj všetky práva priznané podľa práva EÚ a že vnútroštátne právo členských štátov musí byť v súlade s právnymi predpismi EÚ, najmä s pravidlami vnútorného trhu.

               Naopak, v článkoch 9 až 11 sa navrhujú opatrenia, ktoré by mohli viesť k určitému stupňu aproximácie právnych predpisov. Napríklad v článku 9 dohovoru sa navrhuje neúplný zoznam opatrení, ktoré by príslušné regulačné orgány v oblasti stávkových hier mohli „v prípade potreby“ uplatniť v boji proti manipulácii športových súťaží súvisiacej so športovými stávkami. V článku 10 ods. 1 dohovoru sa stanovuje, že „každá zmluvná strana prijme také legislatívne alebo iné opatrenia, ktoré môžu byť potrebné na predchádzanie konfliktom záujmov a zneužitia dôverných informácií zo strany fyzických alebo právnických osôb, ktoré sa zúčastňujú na poskytovaní produktov športových stávok (...)“ (zvýraznenie doplnené). Cieľom článku 10 ods. 3 dohovoru je stanoviť ohlasovaciu povinnosť a znie takto: „Každá zmluvná strana prijme také legislatívne alebo iné opatrenia, ktoré môžu byť potrebné na uloženie povinnosti prevádzkovateľom športových stávok bezodkladne nahlasovať nepoctivé alebo podozrivé stávky regulačnému orgánu v oblasti stávkových hier (...) (zvýraznenie doplnené). Napokon v článku 11 dohovoru týkajúcom sa nezákonných športových stávok sa zmluvným stranám poskytuje ešte väčší priestor. Znie takto: „každá strana preskúma (...) najvhodnejšie prostriedky na boj proti prevádzkovateľom nezákonných športových stávok a v súlade s platnými právnymi predpismi príslušnej jurisdikcie zváži prijatie opatrení, ako napr. (...)“.

               To znamená, že článok 9, článok 10 ods. 1 a 3 dohovoru vytvárajú základ pre možnú harmonizáciu podľa článku 114 ZFEÚ v prípade prevádzkovateľov stávkových hier, ktorí vykonávajú hospodársku činnosť. Článok 11, ktorý obsahuje ešte pružnejšiu formuláciu, stále predstavuje určitý stupeň aproximácie ustanovení, ktoré môžu takisto spadať do rozsahu pôsobnosti článku 114 ZFEÚ týkajúceho sa vytvárania a fungovania vnútorného trhu.

               Okrem toho článok 11 dohovoru môže mať vplyv aj na služby poskytované z tretej krajiny. Dotknuté opatrenia, ktoré sa priamo týkajú „prístupu“ k takýmto službám, by boli zahrnuté do spoločnej obchodnej politiky Únie podľa článku 207 ZFEÚ.

               Kapitola IV sa týka trestného práva a spolupráce pri presadzovaní práva (články 15 až 18). V článku 15 dohovoru sa neustanovuje univerzálna trestnosť manipulácie športových súťaží, ale len trestnosť niektorých foriem (napríklad, ak je súčasťou manipulácie korupcia, nátlak alebo podvod). Článok 16 sa týka prania špinavých peňazí. Na úrovni Únie je táto problematika upravená rámcovým rozhodnutím Rady 2001/500/SVV
                  10
                a smernicou 2014/42/EÚ
                  11
               . Článok 16 ods. 3 dohovoru patrí do právomoci EÚ a do rozsahu pôsobnosti článku 114 ZFEÚ (smernica 2005/60/ES o predchádzaní využívania finančného systému na účely prania špinavých peňazí a financovania terorizmu)
                  12
               . Kapitola V o súdnej právomoci, trestnom konaní a opatreniach na presadzovanie práva a kapitola VI o sankciách a opatreniach obsahujú ustanovenia, ktoré dopĺňajú ustanovenia hmotného práva trestného obsiahnuté v článkoch 15 až 18 dohovoru. Článok 19 dohovoru (súdna právomoc) je doplnkovým ustanovením k trestnoprávnym ustanoveniam. Články 20, 21 a 25 dohovoru (vyšetrovacie opatrenia, ochranné opatrenia, zaistenie a konfiškácia majetku) predstavujú opatrenia trestného práva procesného, ktoré môžu spadať do rozsahu pôsobnosti článku 82 ods. 2 ZFEÚ [písm. a) a b)].

               Kapitola VII sa týka medzinárodnej spolupráce v justičných a iných veciach. Je dôležité poznamenať, že dohovor nezakladá žiadny právny režim, ktorý by nahradil existujúce pravidlá, a preto ním nie sú dotknuté nástroje, ktoré už existujú v oblasti vzájomnej pomoci v trestných veciach a pri vydávaní osôb
                  13
               . V tejto súvislosti existuje na európskej úrovni komplexný súbor nástrojov s cieľom uľahčiť justičnú spoluprácu v trestných veciach, ktorý by sa uplatňoval buď v prípade rôznych spôsobov ovplyvňovania výsledkov zápasov alebo v prípade stanovenia trestnosti ovplyvňovania výsledkov zápasov ako nového protiprávneho skutku v rámci vnútroštátneho právneho poriadku členských štátov
                  14
               . Tým by bol pokrytý článok 26 dohovoru.

               Závery

               Určité protiprávne skutky v súčasnosti nespadajú do rozsahu pôsobnosti článku 83 ods. 1 ZFEÚ. Únia má právomoc v prípade ostatných protiprávnych skutkov, ale výlučnú právomoc má len v prípade dvoch ustanovení – článok 11 (do tej miery, do akej sa uplatňuje na služby z tretích krajín a do nich) a článok 14 o ochrane údajov (sčasti)
                  15
               . Zvyšok protiprávnych skutkov spadá do spoločnej alebo „podpornej“ právomoci.

               3.PRÁVNY ZÁKLAD NAVRHOVANÉHO ROZHODNUTIA

               3.1. Právny základ

               Pokiaľ ide o právny základ, z ustálenej judikatúry vyplýva, že voľba právneho základu v prípade opatrenia EÚ musí byť založená na objektívnych prvkoch, ktoré môžu byť súdne preskúmané; medzi tieto prvky patrí cieľ a obsah predmetného opatrenia
                  16
               . Ak z preskúmania opatrenia Európskej únie vyplynie, že má dvojaký účel alebo dva komponenty, a ak sa jeden z nich dá určiť za hlavný alebo prevažujúci účel alebo komponent, kým druhý je len vedľajší, opatrenie sa musí zakladať len na jednom právnom základe, a to na tom základe, ktorý si vyžaduje tento hlavný alebo prevažujúci účel alebo komponent. Vo výnimočných prípadoch, ak sa preukáže, že opatrenie sleduje niekoľko cieľov, ktoré sú neoddeliteľne prepojené tak, že ani jeden nie je sekundárny a nepriamy vo vzťahu k druhému, opatrenie musí byť založené na viacerých zodpovedajúcich právnych základoch
                  17
               .

               V tomto prípade by eventuálne mohli mať kľúčový význam tieto hmotnoprávne základy: článok 16 ZFEÚ (ochrana údajov), článok 82 ods. 1 a 2 ZFEÚ (justičná spolupráca v trestných veciach), článok 83 ods. 1 ZFEÚ (trestné právo hmotné), článok 114 ZFEÚ (vytváranie a fungovanie vnútorného trhu), článok 165 ZFEÚ (šport) a článok 207 ZFEÚ (spoločná obchodná politika).

               Cieľ, ktorý sa sleduje v rámci boja proti manipulácii športových súťaží, celkovo zahŕňa prvky prevencie a spolupráce, ktoré sú prevažne zahrnuté v článku 165 ZFEÚ, a prvky spolupráce a aproximácie, na ktoré sa vzťahujú tieto články: článok 114 (iné ako trestnoprávne ustanovenia), článok 207 ZFEÚ (do tej miery, do akej sa tieto ustanovenia vzťahujú na prístup prevádzkovateľov stávok z tretích krajín) a článok 82 ods. 1 a článok 83 ZFEÚ (trestné veci).

               V prípade stávkových služieb môžu byť relevantné články 114 a 207 ZFEÚ v závislosti od toho, či ide o služby poskytované „vo vnútri EÚ“ alebo nie. Zdá sa, že aspekt vnútorného trhu má v dohovore ako celku významnejšie postavenie, kým aspekt spoločnej obchodnej politiky sa zdá byť prítomný iba v článku 11 dohovoru. Dokonca aj v prípade, že sa článok 207 ZFEÚ neuvádza a že sa popri aspektoch vnútorného trhu považuje za vedľajší, členské štáty nemajú právomoc v relevantných aspektoch, ktoré patria do spoločnej obchodnej politiky.

               Pokiaľ ide o ochranu údajov, nie je hlavným cieľom dohovoru a ustanovenia, ktoré sa jej týkajú, majú jednoducho len vedľajší význam. V súčasnosti sa v mnohých dohovoroch Rady Európy pripomína potreba rešpektovať ochranu údajov aj napriek tomu, že takéto povinnosti môžu vyplývať aj z iných dohovorov (ako je napríklad Dohovor č. 108 o ochrane jednotlivcov pri automatizovanom spracovaní osobných údajov), pretože strany jednotlivých dohovorov nemusia byť totožné.

               Preto, aby EÚ mohla vykonávať svoje právomoci v celej oblasti rozsahu pôsobnosti dohovoru (s výnimkou prvkov, v ktorých nemá právomoc), hlavnými právnymi základmi sú článok 82 ods. 1, článok 83 ods. 1, článok 114 a článok 165 ZFEÚ.

               Vzhľadom na prepojenú povahu dohovoru, ako aj na skutočnosť, že sa týka oblastí, ktoré môžu spadať do výlučnej právomoci EÚ, ako aj oblastí, v ktorých EÚ nemá právomoc, nie je možné, aby Únia alebo členské štáty uzavreli dohovor izolovane.

               3.2. Procesnoprávny základ

               Rada podľa článku 218 ods. 6 ZFEÚ na návrh vyjednávača prijme rozhodnutie o uzavretí dohody.

               Podľa článku 218 ods. 6 písm. a), ak sa dohoda „týka oblastí, na ktoré sa uplatňuje riadny legislatívny postup“, Rada prijme rozhodnutie o uzavretí dohody po získaní súhlasu Európskeho parlamentu.

               Ako už bolo uvedené, dohovor o manipulácii športových súťaží sa vzťahuje na oblasti, na ktoré sa uplatňuje riadny legislatívny postup.

               Okrem toho je rozhodnutie Rady o uzavretí predmetom hlasovania kvalifikovanou väčšinou podľa článku 218 ods. 8 ZFEÚ.

               3.3.
                     Záver

               Právnym základom tohto návrhu rozhodnutia by mali byť články 114 a 165 ZFEÚ v spojení s článkom 218 ods. 6 písm. a) ZFEÚ.

               2017/0166 (NLE)

               Návrh

               ROZHODNUTIE RADY

               o uzavretí Dohovoru Rady Európy o manipulácii športových súťaží, pokiaľ ide o záležitosti, ktoré nesúvisia s trestným právom hmotným a justičnou spoluprácou v trestných veciach, v mene Európskej únie

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej články 114 a 165 v spojení s jej článkom 218 ods. 6 písm. a),

               so zreteľom na návrh Európskej komisie,

               so zreteľom na súhlas Európskeho parlamentu
                  18
               ,

               keďže:

               (1)Ustanovenia o predchádzaní sú obsiahnuté najmä v kapitolách II a III dohovoru
                  19
               . Tieto ustanovenia môžu úplne alebo vo veľkej miere spadať do rozsahu pôsobnosti článku 165 ZFEÚ. Treba uviesť, že článok 165 ZFEÚ predstavuje iba podpornú právomoc, ktorá vylučuje akékoľvek opatrenia na harmonizáciu a nenahrádza právomoci členských štátov v týchto oblastiach
                  20
               .

               (2)Ostatné opatrenia, najmä článok 9, článok 10 ods. 1 a ods. 3 a článok 11 dohovoru predpokladajú určitú obmedzenú aproximáciu práva, na ktoré sa môže vzťahovať článok 114 ZFEÚ.

               (3)Aj článok 11 môže mať vplyv na služby poskytované z tretej krajiny. Dotknuté opatrenia, ktoré sa priamo týkajú „prístupu“ k takýmto službám, sú zahrnuté do spoločnej obchodnej politiky (článok 207 ZFEÚ). Členské štáty nemajú právomoc konať v relevantných aspektoch, ktoré patria do spoločnej obchodnej politiky.

               (4)Článok 14 týkajúci sa ochrany údajov patrí do právomoci Únie podľa článku 16 ZFEÚ a má tiež výlučnú povahu.

               (5)Európska únia podporuje dohovor Rady Európy o manipulácii športových súťaží v snahe prispieť k snahám Európskej únie v oblasti boja proti manipulácii športových súťaží s cieľom chrániť integritu športu a športovú etiku v súlade so zásadou nezávislosti športu.

               (6)V súlade s rozhodnutím Rady [……..] z/zo [………] o Dohovore Rady Európy o manipulácii športových súťaží podpísanom […] dňa […], s výhradou jeho uzavretia k neskoršiemu dátumu.

               (7)Niektoré ustanovenia dohovoru sa týkajú trestného práva hmotného a justičnej spolupráce v trestných veciach, a preto patria do rozsahu pôsobnosti hlavy V v tretej časti ZFEÚ. V súvislosti s uvedenými ustanoveniami má Rada prijať osobitné rozhodnutie paralelne s týmto rozhodnutím.

               (8)Dohovor by sa mal v mene Únie schváliť,

               PRIJALA TOTO ROZHODNUTIE:

               Článok 1

               Týmto sa v mene Únie uzatvára dohovor Rady Európy o manipulácii športových súťaží.

               Text dohovoru je pripojený k tomuto rozhodnutiu.

               Článok 2

               Predseda Rady určí osobu oprávnenú uložiť v mene Európskej únie listinu o schválení uvedenú v článku 32 dohovoru s cieľom vyjadriť súhlas Európskej únie s tým, že bude týmto dohovorom viazaná.

               Článok 3

               Toto rozhodnutie nadobúda účinnosť dňom jeho prijatia. Uverejní sa v Úradnom vestníku Európskej únie.

               V Bruseli

                     Za Radu

                     predseda

                     (1)
                  COM(2012) 655 final.

                     (2)
                  Komisia vydala vyhlásenie do zápisnice Rady, v ktorom nesúhlasila s vložením hmotnoprávneho základu, pozri dokument Rady č. 10509/13.

                     (3)
                  Rozhodnutie Rady 2013/304/EÚ z 10. júna 2013, ktorým sa povoľuje Európskej komisii zúčastniť sa v mene EÚ na rokovaniach o medzinárodnom dohovore Rady Európy o boji proti ovplyvňovaniu športových výsledkov okrem záležitostí súvisiacich so spoluprácou v trestných veciach a policajnou spoluprácou, Ú. v. EÚ L170, 22.6.2013, s. 62.

                     (4)
                  Rozhodnutie Rady, ktorým sa povoľuje Európskej komisii zúčastniť sa v mene EÚ na rokovaniach o medzinárodnom dohovore Rady Európy o boji proti ovplyvňovaniu športových výsledkov, pokiaľ ide o záležitosti súvisiace so spoluprácou v trestných veciach a s policajnou spoluprácou, dokument Rady č. 10180/13.

                     (5)
                  Malta hlasovala proti dohovoru a 11. júla 2014 požiadala Európsky súdny dvor o stanovisko k dohovoru podľa článku 218 ods. 11 ZFEÚ (stanovisko 1/14).

                     (6)
                  http://ec.europa.eu/internal_market/gambling/communication/index_en.htm.

                     (7)
                  Nedávny príklad: http://ec.europa.eu/dgs/home-affairs/financing/fundings/security-and-safeguarding-liberties/other-programmes/cooperation-between-public-private/index_en.htm.

                     (8)

                        Prevencii sú venované kapitoly II a III, ako aj články 27 a 28 dohovoru.

                     (9)
                  Pozri tiež články 27 a 28 dohovoru, ktorý zahŕňa všeobecné aspekty spolupráce.

                     (10)
                  Rámcové rozhodnutie Rady 2001/500/SVV o praní špinavých peňazí, identifikácii, vyhľadávaní, zmrazení, zaistení a konfiškácii prostriedkov a príjmov z trestnej činnosti, Ú. v. ES L 182, 5.7.2001, s. 1.

                     (11)
                  Smernica Európskeho parlamentu a Rady 2014/42/EÚ z 3. apríla 2014 o zaistení a konfiškácii prostriedkov a príjmov z trestnej činnosti v Európskej únii.

                     (12)
                  Touto smernicou sa stanovuje rámec určený na ochranu spoľahlivosti, integrity a stability úverových a finančných inštitúcií a dôvery vo finančný systém ako celok vzhľadom na riziká prania špinavých peňazí a financovania terorizmu.

                     (13)
                  §21 dôvodovej správy.

                     (14)
                  Akt Rady z 29. mája 2000 potvrdzujúci Dohovor o vzájomnej pomoci v trestných veciach medzi členskými štátmi Európskej únie, Ú. v. ES C 197, 12.7.2000, s. 1; rámcové rozhodnutie Rady 2002/584/SVV o európskom zatykači a postupoch odovzdávania osôb medzi členskými štátmi, Ú. v. ES L 190, 18.7.2002, s. 1; rámcové rozhodnutie Rady 2003/577/SVV o vykonaní príkazu na zaistenie majetku alebo dôkazov v Európskej únii, Ú. v. EÚ L 196, 2.8.2003, s. 45; rámcové rozhodnutie Rady 2006/783/SVV o uplatňovaní zásady vzájomného uznávania na príkazy na konfiškáciu; rámcové rozhodnutie Rady 2008/978/SVV o európskom príkaze na zabezpečenie dôkazov, Ú. v. EÚ L 350, 30.12.2008; rámcové rozhodnutie Rady 2009/948/SVV o predchádzaní kolíziám pri výkone právomoci v trestných veciach a ich urovnávaní (Ú. v. EÚ L 328, 15.12.2009, s. 42); smernica 2014/41/EÚ o európskom vyšetrovacom príkaze v trestných veciach, Ú. v. EÚ L 130, 1.5.2014, s. 1; smernica 2014/42/EÚ o zaistení a konfiškácii prostriedkov a príjmov z trestnej činnosti v Európskej únii, Ú. v. EÚ L 127, 29.4.2014, s. 39.

                     (15)
                  Príslušné legislatívne akty môžu zahŕňať smernicu 95/46/ES o ochrane jednotlivcov so zreteľom na spracovanie osobných údajov a o voľnom pohybe týchto údajov (Ú. v. ES L 281, 23.11.1995, s. 31), nariadenie (ES) č. 45/2001 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1) a rámcové rozhodnutie 2008/977/SVV o ochrane osobných údajov spracúvaných v rámci policajnej a justičnej spolupráce v trestných veciach (Ú. v. EÚ L 350, 30.12.2008, s. 60).

                     (16)
                  Vec C-377/12, Komisia/Rada, bod 34.

                     (17)
                  Tamtiež, bod 34 rozsudku.

                     (18)
                  Ú. v. EÚ C , , s. .

                     (19)
                  Pozri však tiež články 27 a 28 o spolupráci týkajúcej sa iných ako trestných vecí.

                     (20)
                  Pozri článok 2 ods. 5 ZFEÚ.


Dôležité právne oznámenie

|

52007SC0394

Návrh rozhodnutia spoločného výboru EHP ktorým sa mení a dopĺňa protokol 31 k Dohode o spolupráci v osobitných oblastiach mimo štyroch slobôd - Návrh spoločného stanoviska Komisie  /* SEK/2007/0394 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 28.3.2007SEK(2007) 394 v konečnom zneníNávrhROZHODNUTIA SPOLOČNÉHO VÝBORU EHPktorým sa mení a dopĺňa protokol 31 k Dohode o spolupráci v osobitných oblastiach mimo štyroch slobôd- Návrh spoločného stanoviska Komisie - (predložený Komisiou)DÔVODOVÁ SPRÁVA1. Protokol 31 k Dohode o EHP obsahuje osobitné ustanovenia o spolupráci medzi Spoločenstvom a štátmi EZVO, ktoré sú členmi EHP, v oblastiach mimo štyroch slobôd.2. Cieľom pripojeného návrhu rozhodnutia Spoločného výboru EHP je upraviť protokol 31 na účely rozšírenia spolupráce v oblasti ochrany spotrebiteľa. Ustanovuje sa ním rámec spolupráce a stanovujú sa podmienky plnej účasti štátov EZVO, ktoré sú členmi EHP, v programoch a na činnostiach Spoločenstva v tejto oblasti s účinnosťou od 1. januára 2007, začlenením:-  32006 D 1926 : rozhodnutie Európskeho parlamentu a Rady č. 1926/2006/ES z 18. decembra 2006, ktorým sa ustanovuje akčný program Spoločenstva v oblasti spotrebiteľskej politiky (2007 – 2013) (Ú. v. EÚ L 404, 30. 12. 2006, s. 39) .3. Podľa článku 1 ods. 3 písm. b) nariadenia Rady (ES) č. 2894/94 o opatreniach na implementáciu Dohody o EHP Rada na základe návrhu Komisie prijíma stanovisko Spoločenstva k takýmto rozhodnutiam.4. Návrh rozhodnutia Spoločného výboru EHP sa predkladá na schválenie Rade. Následne Komisia pri najbližšej možnej príležitosti predloží stanovisko Spoločenstva v rámci Spoločného výboru EHP.NávrhROZHODNUTIA SPOLOČNÉHO VÝBORU EHPktorým sa mení a dopĺňa protokol 31 k Dohode o spolupráci v osobitných oblastiach mimo štyroch slobôdSPOLOČNÝ VÝBOR EHP,so zreteľom na Dohodu o Európskom hospodárskom priestore zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,keďže:(1) Protokol 31 k dohode bol zmenený a doplnený rozhodnutím Spoločného výboru EHP č. …/... z ...[1].(2) Je vhodné rozšíriť spoluprácu zmluvných strán dohody tak, aby zahŕňala rozhodnutie Európskeho parlamentu a Rady č. 1926/2006/ES z 18. decembra 2006, ktorým sa ustanovuje akčný program Spoločenstva v oblasti spotrebiteľskej politiky (2007 – 2013)[2].(3) Protokol 31 k dohode by preto mal byť zmenený a doplnený, aby sa táto rozšírená spolupráca mohla uskutočňovať s účinnosťou od 1. januára 2007,ROZHODOL TAKTO:Článok 1Článok 6 protokolu 31 k dohode sa mení a dopĺňa takto:1. Za odsek 3 sa vkladá tento odsek:„3a. Štáty EZVO sa s účinnosťou od 1. januára 2007 zúčastňujú na tomto programe:- 32006 D 1926 : rozhodnutie Európskeho parlamentu a Rady č. 1926/2006/ES z 18. decembra 2006, ktorým sa ustanovuje akčný program Spoločenstva v oblasti spotrebiteľskej politiky (2007 – 2013) (Ú. v. EÚ L 404, 30. 12. 2006, s. 39).“2. Znenie odseku 4 sa nahrádza týmto:„Štáty EZVO finančne prispievajú na činnosti uvedené v odsekoch 3 a 3a v súlade s článkom 82 ods. 1 písm. a) dohody.“3. Znenie odseku 5 sa nahrádza týmto:„Štáty EZVO sa od začiatku spolupráce v rámci činností uvedených v odsekoch 3 a 3a v plnom rozsahu podieľajú na práci výborov ES a iných orgánov, ktoré Komisii ES pomáhajú pri riadení alebo rozvíjaní uvedených činností.“Článok 2Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody*.Uplatňuje sa od 1. januára 2007.Článok 3Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie .V BruseliZa Spoločný výbor EHPpredsedatajomníci Spoločného výboru EHP [1] Ú. v. EÚ L ...[2] Ú. v. EÚ L 404, 30.12.2006, s. 39.* [Nie sú uvedené žiadne ústavné požiadavky.] [Sú uvedené ústavné požiadavky.]


Dôležité právne oznámenie

|

52009PC0311

Návrh rozhodnutie Rady o finančných príspevkoch, ktoré majú členské štáty uhradiť na financovanie Európskeho rozvojového fondu (2. splátka na rok 2009)  /* KOM/2009/0311 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 24.6.2009KOM(2009) 311 v konečnom zneníNávrhROZHODNUTIE RADYo finančných príspevkoch, ktoré majú členské štáty uhradiť na financovanie Európskeho rozvojového fondu (2. splátka na rok 2009)DÔVODOVÁ SPRÁVAVnútorná dohoda a nariadenie o rozpočtových pravidlách pre 10. ERF stanovujú nový postup týkajúci sa výziev na úhradu príspevkov členských štátov určených na financovanie ERF. Podľa článku 157 nariadenia o rozpočtových pravidlách sa tento nový postup bude po prvýkrát uplatňovať na príspevky roku 2009 („N+2“ v zmysle tohto ustanovenia).V súlade s článkom 57 ods. 3 nariadenia o rozpočtových pravidlách sa tento návrh týka:-  sumy druhej splátky príspevku na rok 2009 („n+1“ v zmysle stálych postupov stanovených v tomto článku).V súlade s článkom 57 ods. 7 nariadenia o rozpočtových pravidlách sa v prípade každej tejto sumy stanovujú sumy, ktorých správu zabezpečuje buď Komisia alebo Európska investičná banka (EIB).V súlade s článkom 145 nariadenia o rozpočtových pravidlách Európska investičná banka oznámila Komisii svoje aktualizované odhady záväzkov a platieb týkajúce sa nástrojov, ktoré spravuje.V súlade s článkom 57 ods. 3 nariadenia o rozpočtových pravidlách musí Rada o tomto návrhu rozhodnúť najneskôr do 21 kalendárnych dní po tom, čo Komisia predloží návrh a členské štáty musia uhradiť druhú splátku príspevku najneskôr do 21 kalendárnych dní po tom, ako im je rozhodnutie Rady oznámené.V článku 58 ods. 2 nariadenia o rozpočtových pravidlách sa ustanovuje, že výzvy na úhradu príspevkov sa najskôr použijú na splatenie súm stanovených na predchádzajúce ERF, a to jedna po druhej. Výzvy na úhradu príspevkov, ktoré sú predmetom tohto návrhu, sa teda týkajú súm v rámci 9. ERF.Na záver je potrebné pripomenúť, že v článku 60 ods. 1 nariadenia o rozpočtových pravidlách sa stanovuje, že v prípade, že nedôjde k úhrade splatných príspevkov v stanovenom termíne, príslušný členský štát bude musieť uhradiť úroky z nezaplatenej sumy v súlade s podmienkami vymedzenými v tom istom článku.NávrhROZHODNUTIE RADYo finančných príspevkoch, ktoré majú členské štáty uhradiť na financovanie Európskeho rozvojového fondu (2. splátka na rok 2009)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na vnútornú dohodu medzi zástupcami členských štátov zasadajúcich v Rade o financovaní a správe pomoci Spoločenstva podľa finančného protokolu k Dohode o partnerstve medzi štátmi africkej, karibskej a tichomorskej oblasti a Európskym spoločenstvom a jeho členskými štátmi podpísanej v Cotonou (Benin) 23. júna 2000 a o rozdelení finančnej pomoci pre zámorské krajiny a teritóriá, na ktoré sa vzťahuje časť štyri Zmluvy o ES[1], a najmä na jej článok 10 ods. 1,so zreteľom na vnútornú dohodu medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s dohodou o partnerstve AKT – ES, a o poskytnutí finančnej pomoci zámorským krajinám a územiam, na ktoré sa vzťahuje časť štyri Zmluvy o ES[2], a najmä na jej článok 7,so zreteľom na nariadenie z 18. februára 2008 o rozpočtových pravidlách, ktoré sa vzťahujú na 10. Európsky rozvojový fond, ďalej len „nariadenie o rozpočtových pravidlách pre 10. ERF“[3], a najmä na jeho články 57 a 58 ods. 2,so zreteľom na návrh Komisie[4],keďže:(1) V článku 58 ods. 2 nariadenia o rozpočtových pravidlách pre 10. Európsky rozvojový fond (ďalej len „ERF“) sa stanovuje, že výzvy na úhradu príspevkov sa najskôr použijú na splatenie súm stanovených na predchádzajúce ERF. Preto by sa mala uskutočniť výzva na poskytnutie príspevkov v rámci 9. ERF.(2) V súlade s článkom 145 prvým odsekom nariadenia o rozpočtových pravidlách pre 10. ERF Európska investičná banka oznámila Komisii aktualizované odhady záväzkov a platieb týkajúce sa nástrojov, ktoré spravuje.(3) V článku 157 nariadenia o rozpočtových pravidlách pre 10. ERF sa stanovuje, že postup uvedený v článkoch 57 až 61 sa po prvýkrát uplatní v roku 2009. V súlade s týmto postupom Komisia predkladá návrh, ktorý stanovuje sumu druhej splátky príspevku na rok 2009. Rada musí rozhodnúť najneskôr do 21 kalendárnych dní po tom, čo Komisia predloží návrh a členské štáty musia uhradiť druhú splátku príspevku najneskôr do 21 kalendárnych dní po tom, ako im je rozhodnutie Rady oznámené.PRIJALA TOTO ROZHODNUTIE:Článok 1Príspevky, ktoré uhrádzajú členské štáty Komisii a Európskej investičnej banke v rámci druhej splátky na rok 2009 na financovanie ERF, sú uvedené v tabuľke v prílohe k tomuto rozhodnutiu.Článok 2Toto rozhodnutie nadobúda účinnosť dňom jeho prijatia.Článok 3Toto rozhodnutie je určené členským štátom, ktoré prispievajú do 9. ERF.V BruseliZa RadupredsedaPRÍLOHAPríspevky v rámci druhej splátky na rok 2009 (v EUR)Členský štát | % | EIB | Komisii | Spolu |Nemecko | 23,36 | 21 024 000 | 256 960 000 | 277 984 000 |Belgicko | 3,92 | 3 528 000 | 43 120 000 | 46 648 000 |Dánsko | 2,14 | 1 926 000 | 23 540 000 | 25 466 000 |Španielsko | 5,84 | 5 256 000 | 64 240 000 | 69 496 000 |Francúzsko | 24,30 | 21 870 000 | 267 300 000 | 289 170 000 |Grécko | 1,25 | 1 125 000 | 13 750 000 | 14 875 000 |Írsko | 0,62 | 558 000 | 6 820 000 | 7 378 000 |Taliansko | 12,54 | 11 286 000 | 137 940 000 | 149 226 000 |Luxembursko | 0,29 | 261 000 | 3 190 000 | 3 451 000 |Holandsko | 5,22 | 4 698 000 | 57 420 000 | 62 118 000 |Portugalsko | 0,97 | 873 000 | 10 670 000 | 11 543 000 |Spojené kráľovstvo | 12,69 | 11 421 000 | 139 590 000 | 151 011 000 |Rakúsko | 2,65 | 2 385 000 | 29 150 000 | 31 535 000 |Fínsko | 1,48 | 1 332 000 | 16 280 000 | 17 612 000 |Švédsko | 2,73 | 2 457 000 | 30 030 000 | 32 487 000 |SPOLU | 100,00 | 90 000 000 | 1 100 000 000 | 1 190 000 000 |[1] Ú. v. ES L 317, 15.12.2000, s. 355.[2] Ú. v. EÚ L 247, 9.9.2006, s. 32.[3] Ú. v. EÚ L 78, 19.3.2008, s. 1.[4] Ú. v. EÚ C ..., ..., s. .